เรื่องร้องเรียน: แจ้งป้ายโฆษณาขายคอนโดเยอะมาก รวมทั้งโฆษณาหาเสียง ทำไมไม่เปลี่ยนแปลงเลย
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่จัดเก็บป้ายโครงการต่าง ๆ บริเวณถนนพหลโยธิน ส่วนกรณีป้ายหาเสียงนั้น ผู้สมัครรับเลือกตั้งและพรรคการเมืองสามารถปิดประกาศและติดแผ่นป้ายเกี่ยวกับการเลือกตั้งได้ตั้งแต่ 180 วันก่อนวันครบอายุจนถึงวันก่อนเลือกตั้ง (เริ่มวันที่ 24 กันยายน 2565) ตามมาตรา 68(1) แห่งพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร พ.ศ.2561 ซึ่งสำนักงานเขตบางเขนได้ประชาสัมพันธ์ไปยังผู้สมัคร และพรรคการเมืองต่าง ๆ ให้ตรวจสอบการปิดประกาศหาเสียงแล้ว
ความเห็นของผู้แจ้ง: รบกวนเทศกิจของเขต ช่วยมาเอาป้ายออกเรื่อยๆครับ และอยากทราบว่า มีการเปรียบเทียบปรับพวกคอนโดเหล่านี้บ้างไหม เพราะหลังจากที่เทศกิจมาเอาป้ายพวกนี้ออกไป เขาก็จะมาติดใหม่  ผมต้องแจ้งทุกครั้งที่มาติด มันก็คงไม่ไหว น่าจะมีการปรับเยอะๆหน่อยนะครับ หรือ มีมาตรการใดบ้างที่ทำให้หลาบจำครับ  ส่วนป้ายหาเสียง น่าจะมีวิธีการแบบประเทศญี่ปุ่น คือ ไม่ให้มีการติดป้ายหาเสียงแบบนี้ แต่ให้ไปดูทางออนไลน์ ทางเว็บ หรือ สื่ออะไรก็ได้ ที่ใครจะเลือกใครก็ให้ไปดูกันเอง ไม่ใช่ยัดเยียดกันแบบนี้ บ้านเมืองสกปรกมาก   พรรคทุกพรรคทำไมไม่คิดอะไรเพื่อประเทศกันบ้าง เรื่องแค่นี้ คิดกันไม่ได้ ผมจึงขอรบกวน และขอบคุณที่ให้ร้องเรียนและได้รับการแก้ไขแบบนี้มากๆครับ
พื้นที่: แขวงอนุสาวรีย์ เขตบางเขน กรุงเทพมหานคร